Folketing
2001-05-28

Hvorfor ikke være ærlig og sige, at det, det handler om, er, at man vil skære ned i bistanden og give nogle flere penge f.eks. til sundhedsvæsenet, som Venstre har foreslået? Jeg synes, at man virkelig savner den ærlighed. Så kan vi diskutere signalværdien. Vi kan diskutere, hvordan vi kan gøre bistanden bedre. Men her er der vel en afgørende skillelinje mellem, hvad Venstre står for, og hvad et flertal i det danske Folketing heldigvis står for.